Diari Oficial de la Generalitat Valenciana


Sumari del DOGV 5381, del 06-11-2006 (2006/12404)

ACORD de 3 de novembre de 2006, del Consell, pel qual es determina la forma d'aplicació de les mesures cautelars en l'àmbit territorial afectat pel projecte de decret de declaració del Monument Natural del Camí de les Useres, durant la seua tramitació.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5381

Data del DOGV
:   06-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12511


Data del document
:   03-11-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Useres, les
    * monument
    * reserva natural

ACORD de 3 de novembre de 2006, del Consell, pel qual es determina la forma d'aplicació de les mesures cautelars en l'àmbit territorial afectat pel projecte de decret de declaració del Monument Natural del Camí de les Useres, durant la seua tramitació. [2006/F12801]  
El Consell, en la reunió del dia 3 de novembre de 2006, va adoptar l'acord següent:  
Per Ordre de 26 d'octubre de 2006, el conseller de Territori i Habitatge va acordar la iniciació del procediment per a la declaració del Monument Natural del Camí de les Useres.  
Mentre culmina el procediment administratiu de tramitació de la declaració i fins al moment de l'entrada en vigor, amb l'aprovació prèvia definitiva pel Consell, és necessari assegurar que, en l'àmbit territorial afectat per la declaració, no puguen realitzar-se accions que modifiquen o deterioren substancialment, de forma irreversible, la realitat territorial i mediambiental l'ordenació i gestió de la qual són objecte d'aquest projecte de declaració, de conformitat amb el que ha establit, en matèria de protecció preventiva, l'article 28 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.  
Per raó d'això, i a proposta del conseller de Territori i Habitatge, el Consell  
ACORDA  
Primer  
En l'àmbit territorial afectat pel projecte de decret de declaració del Monument Natural del Camí de les Useres regiran, durant el període transitori des de l'inici del procediment fins a l'aprovació d'aquest decret pel Consell, les mesures cautelars establides, amb caràcter genèric, per l'article 28, apartat 1.a), de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana.  
Segon  
1. A partir de la publicació d'aquest acord en el Diari Oficial de la Generalitat, quedaran sotmeses a informe previ, preceptiu i vinculant, de la Conselleria de Territori i Habitatge, les autoritzacions, llicències i qualsevol tipus de procediment administratiu previst en l'article 28, apartat 1, lletres b) a f), de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana, que afecten l'àmbit territorial establit en l'Ordre de 26 d'octubre de 2006, de la Conselleria de Territori i Habitatge, per la qual es va acordar iniciar el procediment de declaració del Monument Natural del Camí de les Useres.  
2. Aquestes mesures cautelars no afectaran els procediments administratius en matèria de planificació urbanística, edificació, dotació d'infraestructures, gestió dels recursos naturals renovables i avaluació d'impacte ambiental que, en el moment de la publicació en el Diari Oficial de la Generalitat, es troben en tramitació, els quals s'ajustaran exclusivament als requisits i condicionants ambientals establits en les seues respectives legislacions sectorials.  
Tercer  
Les mesures cautelars a què es referix el present acord estaran vigents fins a la declaració del Monument Natural del Camí de les Useres, sense que, en cap cas, la vigència d'aquestes puga superar els tres anys.  
Quart  
El present acord tindrà efectes des del mateix dia que es publique en el Diari Oficial de la Generalitat.  
Contra el present acord, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present acord en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 3 de novembre de 2006  
El conseller secretari del Consell, per substitució,  
ESTEBAN GONZÁLEZ PONS